**Óratervezet**

**Időpont:** 2016. 03. 23.

**Iskola:** Petőfi Sándor Gimnázium

**Osztály:** III. B

**Gyakorló tanítójelölt:**  Kelemen Henrietta – Kinga III. év

**Tanítónő:** Marosi Erzsébet

**Tantárgy:** Anyanyelvi nevelés

**Az óra témája:** Varga-Fogarasi Szilvia – Jankó két vendége

**Az óra típusa:** Új ismeretet feldolgozó

**Részletes követelmények:**

1.1. megérteni a szóbeli közlés jelentését, kiemelni a lényeges információkat

1.3. érzékelni a szavak jelentését szövegkontextustól függően

3.1. szövegértő hangos és néma olvasásra

**Műveletesített követelmények:**

A gyerekek legyenek képesek:

– a szöveg értő, kifejező olvasására

– a szöveget összességében megérteni

– felismerni az ismeretlen szavak szinonimáit

– a szöveggel kapcsolatos kérdésekre megfelelően válaszolni

**Módszerek:** bemutatás, beszélgetés, magyarázat, megfigyeltetés, gyakoroltatás, ellenőrzés, játék, szemléltetés

**Didaktikai eszközök:** tábla, kréta, Szitakötő folyóirat, szókártyák, feladatlapok

**Szervezési formák:** frontális, egyéni

**Időtartam:** 50 perc

|  |  |  |  |  |  |
| --- | --- | --- | --- | --- | --- |
| **Az óra mozzanatai** | **Idő** | **Az óra menete** | | **Módszerek, eszközök, eljárások** | **Értékelés** |
| **Tanító tevékenysége** | **Tanuló tevékenysége** |
| **Szervezési**  **mozzanatok** |  | – Előkészítem a szükséges eszközöket. | – Előveszik a felszerelést. |  |  |
| **Előkészítés, ráhangolódás** | 1p |  | – Jó reggelt kívánok! | beszélgetés |  |
| **Légzőgyakorlatok** | 2p | – Álljatok fel!  Az orrunkon mély levegőt veszünk, majd a szájunkon kifújjuk (párszor megismételjük). Figyelem, a válla senkinek sem mozdul, nem emelkedik! Ugyanezt ismételjük, azonban most egy levegővétellel elszámolunk 10-ig, majd 20-ig ha sikerül. | – Követik az utasításaimat. | beszélgetés | frontális  szóbeli |
| **Artikulációs gyakorlat** | 2p | – Mondjuk együtt nagy ajakmozgással: „Nem minden fajta szarka farka tarka-barka, csak a tarka-barka fajta szarka farka tarka-barka.” Most egy levegővétellel mondjuk el. | – Utasításaim szerint cselekednek. | beszélgetés | frontális  szóbeli |
| **Érdeklődés felkeltése** | 2p  3p | – Kinek milyen kedve van ma?  Jól telik a napotok?  Ha igen, miért? Ha nem, mi az oka?  – Én elmondom, hogy jókedvű vagyok, ennek ez oka az, hogy itt lehetek, mert nagyon szeretek nektek órát tartani, mindig jó érzéseket okoztok.  – Szoktátok magatokat semlegesen érezni? Például ha fáradtak vagytok? Az is egy érzelmi állapot.  – Hoztam ezzel kapcsolatban nektek egy aprócska trükköt.  – Internetes és mobiltelefonos üzeneteinkben gyakran használunk úgynevezett „smiley”- ábrákat, amelyek sokféle érzést, érzelmet jeleznek. Játsszunk el ezekkel az ábrákkal!  – Hogyan jelöljük ha boldogságot/ szomorúságot/semlegességet akarunk kifejezni?  – Hoztam egy-egy papírlapot, mindenki a közepére rajzoljon egy semleges smiley-t. Ezután az arc odaképzelt orra vonalában hajtsátok pontosan félbe a papírlapot. Összehajtás után nyissátok szét a lapot, de úgy, hogy a két fele ne legyen pontosan egy síkban, hanem maradjon a lapon egy kis behajtás. (Az éle felől nézve olyan legyen a papírlap, mint egy majdnem teljesen egyenesre szétnyitott V-betű!) Két kézzel két oldalról fogjátok meg a lapot, s úgy nézzétek szemből a rajta lévő arcot, hogy közben billegtessétek is a lapot, azaz hol a felső széle legyen egy kicsivel közelebb hozzátok, hol fordítva: az alsó széle. Figyeljétek meg, hogy változik-e ettől az arc semlegessége.  – Mit képviselhet egy a változó arc? | – Elmondják gondolataikat, érzéseiket.  – Válaszolnak a kérdéseimre, beszélgetünk.  – Néhányat felrajzolunk a táblára.  – Megrajzolják, majd eljátszanak a smiley-val.  – Megbeszéljük, hogy minket, embereket képviselhet, hiszen van mikor szomorkásak, van mikor derűsek vagyunk. |  |  |
| **Téma bejelentése** | 1p | – Ma a Szitakötő folyóiratból fogjuk elolvasni a Jankó két vendége című mesét, majd erről fogunk beszélgetni. |  | beszélgetés | frontális  szóbeli |
| **Téma feldolgozása**   1. Bemutató   olvasás   1. Szómagyarázat 2. Láncolvasás 3. A szöveg   feldolgozása   1. Házi feladat   kijelölése | 6p  5p  8p  10p  1p | – Kártyákat osztok ki, amelyeken a mesében szereplő megfogalmazások olvashatók: „csak úgy táncolt az asztal belé”, „a könnye is kicsordult a nagy kacagásban”, „úgy nevet, hogy a szobát is majd’ körbegurulta”, „a kandallóban szinte elszürkült a láng”, „szívszorító történet”. Összekeverem és a jelentkezőknek szétosztom, akik megpróbálják definiálni, hogy mit jelenthet, mit érzékeltet, majd a táblát két részre osztjuk (+ és – jellel látjuk el) és elhelyezzük a megfelelő helyre.  – Milyen érzéseket próbálnak érzékeltetni ezek a szókapcsolatok, megfogalmazások?  – Ki tudna még ezekhez hasonló frappáns megfogalmazásokat mondani a jókedvre és rosszkedvre?  – Felolvasom a mai mesénket. Szeretném, ha mindenki kényelembe helyezné magát és rám figyelne. Figyeljétek meg, hogy milyen a hangulata ennek a történetnek.  – Felolvasom az olvasmányt.  – Tehát mit gondoltok milyen a mese hangulata? Hogyan éreztétek magatokat miközben hallgattátok?  – Miért mondhatjuk, hogy kellemes? Hogyan viszonyult Jankó a két ellentétes vendégéhez?  – Párosával próbáljatok egy szép tanulságot megfogalmazni a meséről.  – Tehát az a következtetést tudjuk levonni, a mese alapján, hogy mindig nem lehetünk jókedvűek, vannak olyan napjaink, pillanataink, amikor szomorúak, vagy rosszkedvűek vagyunk, és ez így van rendjén. Minden rossz egyszer elmúlik és minket is meglátogat a Jókedv.  – Mit jelentenek a következő szavak?  hetyke (=büszke, öntelt), huncut (=ravasz, furfangos), prímás(=cigány muzsikus), tréfákat megöntözni (=bór fogyasztása közben tréfálkodni), az éhség sem ismeretlen jószág a házban (=sokszor nem volt mit enni, éhes maradt), talpa alá kapta az út porát (=útnak indult). Keressétek meg mindegyiket a szövegben.  – Olvassuk el a történetet láncolvasással. Egyvalaki megkezdi, olvas két mondatot, majd mindig az folytatja, akinek a vállát megérintem.  – Feladatlapot osztok ki, oldjuk meg.  – Házi feladatnak marad, hogy otthon mindenki befejezi az utolsó feladatot és elolvassa a mesét legalább kétszer. | – Többiek is megosztják véleményüket és figyelik társaik munkáját.  - Megbeszéljük, hogy a öröm/ szomorúság, jókedv/rosszkedv érzéseket írják le.  – Mondanak pár példát.  – Mindenki hátradől és felkészül a mese meghallgatására.  – Meghallgatják és válaszolnak a kérdésemre.  – A mese hangulata egyfelől vidám, másfelől szomorú. De összességében kellemes.  – Elfogadta mind a kettőt, egyiket sem vette meg, mindkettővel egyformán bánt.  – Elmondják ötleteiket.  – Megbeszéljük, hogy ha Jankóhoz a Rosszkedv nem járt volna, nem tudta volna értékelni Jókedv látogatásait. És ha csak Jókedv látogatta volna mindig, egy idő után megszokottá, unalmassá váltak volna napjai.  – Megbeszéljük mindegyik jelentését a szöveg alapján.  – Mindenki követi némán a szöveget és hangosan olvassa, ha rá kerül a sor.  – Egyénileg dolgoznak  – Lejegyzik maguknak a feladatokat. | bemutatás  tankönyv  beszélgetés  magyarázat  füzet  magyarázat  tábla  szókártyák  gyakoroltatás  tankönyv  beszélgetés  játék  kérdéses kártyák | frontális  szóbeli  egyéni  szóbeli  csoportos  szóbeli  frontális  szóbeli |
| **Összegzés, értékelés** | 1p | – Örülök, mert nagyon ügyesek voltatok, szépen dolgoztatok (ha szükséges, egyéni megjegyzéseket is teszek). Nagyon jó volt ilyen lelkes osztállyal dolgozni. Köszönöm az együttműködést! |  | dicséret | frontális  szóbeli |
| **Befejezés** | – Összecsomagolhattok és kimehettek szünetre.  *Legyen a Jókedv minél gyakrabban a vendégetek!* |  |  |  |

Marosi Erzsébet tanítónő [marosizs01@yahoo.com](mailto:marosizs01@yahoo.com)

Petőfi Sándor Gimnázium

Kézdivásárhely, Stadion út, 525400, Kovászna megye